text: দারাজে নতুন চিফ কর্পোরেট অ্যাফেয়ার্স অফিসার নিয়োগ – Techmail BD
  হোম রকমারীকরপোরেট	দারাজে নতুন চিফ কর্পোরেট অ্যাফেয়ার্স অফিসার নিয়োগ
  করপোরেটক্যারিয়ার
  লেখক: শাহীন আল রাইয়্যান July 6, 2021
  সম্প্রতি, দেশের সর্ববৃহৎ ই-কমার্স প্ল্যাটফর্ম দারাজ বাংলাদেশ ( https://www.daraz.com.bd/ ), এর কর্পোরেট অ্যাফেয়ার্স বিভাগে চিফ কর্পোরেট অ্যাফেয়ার্স অফিসার পদে এ.এইচ.এম. হাসিনুল কুদ্দুস (রুশো) -কে নিয়োগ দিয়েছে।
  দারাজে যোগদানের পূর্বে হাসিনুল কুদ্দুস বাংলালিংক ডিজিটাল কমিউনিকেশনস লিমিটেডের গভর্নমেন্ট অ্যান্ড স্টেকহোল্ডার রিলেশনস -এর পরিচালক পদে কাজ করেছেন। কর্পোরেট ও রেগুলেটরি অ্যাফেয়ার্সে ১২ বছর কাজ করার অভিজ্ঞতাসহ হাসিনুল কুদ্দুসের ১৭ বছরের সুদীর্ঘ ক্যারিয়ারে তিনি গ্রামীণফোন লিমিটেড, হুয়াওয়ে টেকনোলজিস কোম্পানি (বাংলাদেশ) লিমিটেডের মতো প্রতিষ্ঠানে কাজ করেছেন। তিনি দারাজে এখন নতুন পদে তার এই অভিজ্ঞতা ও দূরদৃষ্টি কাজে লাগাবেন।
  এ ব্যাপারে দারাজ বাংলাদেশের চিফ কর্পোরেট অ্যাফেয়ার্স অফিসার এ.এইচ.এম. হাসিনুল কুদ্দুস বলেন, 'আমি নতুন চ্যালেঞ্জ নিয়ে দারাজের চিফ কর্পোরেট অ্যাফেয়ার্স অফিসার হিসেবে কাজ করার সুযোগ পেয়ে অত্যন্ত আনন্দিত। আমি প্রযুক্তির ব্যবহার এবং সমাজ ও অর্থনীতির বিকাশের লক্ষ্যে পরিবর্তনে
  বিশ্বাসী। এছাড়াও, আমি সাধারণ মানুষের ক্ষমতায়নে কাজ করে তাদের অসাধারণ কিছু অর্জনে সহায়তা করতে অঙ্গীকারবদ্ধ। লক্ষাধিক ক্রেতা ও বিক্রেতা দারাজের ওপর যে আস্থা রেখেছেন, আমার কাছে তা অত্যন্ত মূল্যবান এবং আমরা তাদের উদ্ভাবনী গ্রাহক সেবা প্রদানে আমাদের সকল প্রচেষ্টা অব্যাহত রাখব।'
  দারাজ বাংলাদেশ লিমিটেডের ব্যবস্থাপনা পরিচালক সৈয়দ মোস্তাহিদল হক বলেন, 'এ.এইচ.এম. হাসিনুল কুদ্দুসের কর্পোরেট ও রেগুলেটরি অ্যাফেয়ার্স নিয়ে গভীর জ্ঞান ও সুদীর্ঘ অভিজ্ঞতা রয়েছে, যা দারাজ এবং সামগ্রিকভাবে দেশের ই-কমার্স খাতের উন্নয়নে ভূমিকা রাখবে। আমরা আত্মবিশ্বাসী যে, চিফ কর্পোরেট অ্যাফেয়ার্স অফিসার হিসেবে তিনি তার নতুন চ্যালেঞ্জগুলো সফলভাবে মোকাবিলা করবেন।'